Lindy Booth

Lindy Booth (Oakville, Ontario, 1979ko apirilaren 2a) Kanadako aktorea da. Relic Hunter telesailean Claudia eta The Librarians telesailean Cassandra Cillian izateagatik da ezaguna.

Biografia 
Oakvilletik gertu dagoen Blakelock High eskolan graduatu zen eta aktore izan nahi zuela erabaki zuen. Horretarako agente bat kontratatu zuen eta castingetara aurkezten hasi zen.

1998an telefilme batean egin zuen debuta eta 1999an Relic Hunter telesailean hirukote protagonistaren parte izateko aukeratua izan zen. Claudia idazkariaren paperean bi denboralditan hartu zuen parte, guztira 44 ataletan agertuz. Aldi berean The Famous Jett Jackson telesailean ere agertu zen. 2001ean Lana Turnerren papera bete zuen Life with Judy Garland: Me and My Shadows telefilmean. Hurrengo urtetan hainbat filme egin zituen eta telesail ugaritan gonbidatu gisa aritu zen. 2007an October Road telesaileko bigarren denboraldian protagonista izan zen eta 2009an The Philanthropist telesailean ere bai. 2013an Kick-Ass filmaren bigarren pelikulan hartu zuen parte "Gaueko emagalduaren" (Miranda Swedlow) paperean.

2014an The Librarians telesailean Cassandra Cillian matematikariaren rola hartu zuen eta lau denboraldi egin zituen TNT kateak amaitutzat eman zuen artean. 2016an Golden Maple Award sarietan telesailetako emakumezko aktore onenaren izendapena jaso zuen.

Filmografia

Filmeak

Telebista

Erreferentziak

Kanpo estekak 
 Aktorearen IMDBko fitxa irakurgai 

Ontarioarrak
Kanadako aktoreak